‎NETFLIX ओरिजिनल सीरीज़
‎मेरी नई परियोजना की कोशिश संख्या 803।
‎यह सफल होगी। महसूस हो रहा है।
‎मैं तैयार हूँ।
‎तो शुरू करते हैं।
‎ "अंदर मार्शमैलो बिल्ली है"?
‎मैंने ऐसा लिखा? इसका कोई मतलब नहीं है।
‎-जेनेट। ‎-हैलो। गाना लिखना कैसा चल रहा है?
‎कुछ समझ नहीं आ रहा है ‎और मुझसे ग सुर नहीं लग रहा है।
‎एक जादुई गिटार चाहिए जो ख़ुद सारे सुर लगाए?
‎यहाँ आए 50 साल से ऊपर के आदमी ‎सबसे ज़्यादा यही माँगते हैं।
‎नहीं, मौत के बाद की ज़िंदगी के ‎जादू का इस्तेमाल किए बिना
‎काम करना सीखना ही तो असली बात है।
‎शायद उसे तैयार रखो। पता नहीं। जो भी करो।
‎वैसे, हमें चलना चाहिए। देर हो जाएगी।
‎समय कहाँ चला जाता है?
‎आख़िर में, यह सब प्रोफ़ेसर मे की ‎किताब की एक पंक्ति से लिया गया है,
‎"नश्वरता हमारी ज़िंदगी को मायने देती है और ‎नैतिकता उस मायने पर चलने में मदद करती है।"
‎रुको, शायद वह पंक्ति ऐसे है,
‎"नैतिकता हमारी ज़िंदगी की ‎घटनाओं को मायने देती है।"
‎दोबारा देखो, यार।
‎मेरे ख्याल से चिडी ऍनागोनये,
‎जिसने मौत के बाद की ज़िंदगी डिज़ाइन की, ‎वह सही कह रहा है।
‎देखो, मैं यकीनन सही हूँ, ‎क्योंकि यह मेरी किताब है।
‎हाँ, प्रोफ़ेसर मे, शायद आप सही हैं ‎कि आपने क्या लिखा था।
‎शायद फिर भी इसे दोबारा देखना चाहिए।
‎अच्छा, दोस्तो। आप सबसे ‎अगले हफ़्ते यहाँ मिलेंगे।
‎प्रोफ़ेसर हायरॉनमी ‎आपको ट्रॉली समस्या सिखाएँगी।
‎पॉन्चो लेकर आना। सब गंदा हो जाता है।
‎तुम तैयार हो, चिडी?
‎हैलो, जैफ़। लगता है संग्रह बढ़ गया है।
‎हाँ, बेशक। अब मेरे पास ‎मेंढ़क वाली 322 चीज़ें हैं।
‎तीन सौ तेईस। अभी एक और मिल गई!
‎उस आदमी का मेंढ़कों से दिल ही नहीं भरता।
‎वह अपनी पसंद जानता है।
‎मौत के बाद की ज़िंदगी के मामलों की ‎संयुक्त परिषद की यह बैठक शुरू होती है।
‎दोस्तो, जल्दी करते हैं। ‎अभी "द लेफ़्टओवर्स" दोबारा देखने लगी हूँ।
‎सच कहूँ, जब मैंने जाना ‎कि कैरी कून कभी नामांकित नहीं हुई,
‎मैं दो प्रतिशत मानवता को ‎मिटाने ही वाली थी।
‎माइकल, ताज़ा ख़बर।
‎काम बहुत अच्छा चल रहा है।
‎मानवों के नए दल ने ‎अभी अपनी परीक्षा पास की।
‎दाख़िल होने वाली ‎मशहूर हस्तियाँ हैं, रॉबर्टो क्ल्मेंटी,
‎ज़ोरा नील हर्सटन, सेंट थॉमस अक्वायनस...
‎-हाँ! ‎-आठवीं सदी की सूफ़ी फ़कीर कवयित्री
‎हज़रत बीबी राबिया बसरी और क्लैरा पैलर।
‎यह "वेर इज़ द बीफ़?" वाली औरत है।
‎ "वेर इज़ द बीफ़?" वाली औरत आ गई।
‎तो, यह मज़ेदार है।
‎सच कहूँ, सबसे बड़ी समस्या यह है ‎कि हमें और आर्किटेक्ट और अभिनेता चाहिएँ।
‎माफ़ करना, पर ये युवा राक्षस अभिनेता ‎अपनी कला के प्रति समर्पित नहीं हैं।
‎वे सोचते हैं अभिनय यूँ ही हो जाता है।
‎उन्हें सीखना होगा ‎कि अभिनय प्रतिक्रिया होती है।
‎और प्रतिक्रिया पूर्व-अभिनय है।
‎पर पूर्व-अभिनय? यह सहज रूप होता है।
‎ठीक है, इतनी भारी बातें मत करो, ‎डेनियल डे-लुइस।
‎शॉन? तुम बताओ।
‎सबसे पहले यह कहूँगा ‎कि यह नई व्यवस्था बेकार है,
‎और माइकल बेकार है,
‎और हमें यह सब कूड़ेदान में फेंक
‎वापस पुराना तरीका अपनाना चाहिए ‎जब सबको यातना दी जाती थी।
‎अभी भी कुछ अड़चनें हैं, लेकिन ‎यह व्यवस्था बढ़िया है और काम कर रही है।
‎चलो भी, इसे स्वीकार कर लो।
‎मैं कभी नहीं... कभी भी...
‎कभी भी...
‎कभी भी यह स्वीकार नहीं करूँगा।
‎मैं जानता हूँ, दोस्त।
‎अंतिम अध्याय
‎दो हज़ार दो सौ बयालीस जर्मी बेयर्मी के बाद
‎-कितने बज गए हैं? ‎-पता नहीं।
‎सच में?
‎हाँ।
‎सैंकड़ों बेयर्मी पहले, एक बिंदु पर,
‎मैंने जब हम साथ में हों ‎तो ब्रह्माण्ड की हर जगह का
‎वक्त जानने की अपनी क्षमता बंद कर दी।
‎मुझे अनजान रहना पसंद है।
‎सुबह के 10:42 बजे हैं।
‎माफ़ करना, मुझे यह कहना अजीब लगा ‎कि मुझे कोई बात पता नहीं।
‎यार, मुझे कुछ पता होने पर अजीब लगता है।
‎तुम और मैं बहुत अलग हैं।
‎अच्छा, अपने डैड से मिलने जाना है। ‎एक और कोशिश करूँगा।
‎-शुभकामनाएँ। ‎-शुक्रिया।
‎डर लग रहा है, यार।
‎तुम कर लोगे, यार। ‎सब जीतने के लिए एक और खेल।
‎तुमसे प्यार है और तुम पर यकीन है।
‎शुक्रिया, डैड।
‎ठीक है, शुरू करते हैं।
‎बोर्टल्स गेंद फेंकेगा... हाँ!
‎मेंडोज़ा ने कर दिखाया!!!
‎-कर दिखाया! ‎-तुमने कर दिखाया!
‎इसमें 433,000 कोशिशें लगीं,
‎पर तुमने अभी मैडन का सर्वोत्तम खेल खेला!
‎तुमने कर दिखाया!
‎सर्वोत्तम खेल
‎यह हुई न मेरे बेटे वाली बात।
‎मैंने कर दिखाया।
‎ठीक है।
‎-जेनेट? ‎-कैसे हो।
‎हैलो, जेनेट। मैंने डिनर बनाया है।
‎हमेशा तुम मेरे लिए बनाती हो, ‎तो इस बार मैं बनाना चाहता था।
‎और सच कहूँ तो, यह बढ़िया नहीं बना।
‎यह स्पघेटी है।
‎अब, पता है कि यह अजीब दिखती है,
‎लेकिन मैंने एक टुकड़ा खाकर देखा, ‎और दरअसल, यह बहुत बुरी है।
‎और मैंने राजाओं और रानियों की तरह ‎कांटे और छुरियाँ लगाईं।
‎प्लेटों के पास।
‎और...
‎बाप रे।
‎हाँ।
‎तो...
‎मुझे सबसे बात करनी होगी।
‎उन्हें यहाँ आने के लिए कहूँ?
‎नहीं, मैंने...
‎इससे बेहतर बात सोची।
‎-हैलो, दोस्तो। ‎-हैलो।
‎यहाँ वापस मिलकर मज़ा आया!
‎तुमने इसे पहले जैसा ही रूप दे दिया।
‎इसकी प्रेरणा कैसे मिली, जेसन यार? ‎जमी हुई दही का मन हुआ?
‎नहीं।
‎मुझे एक ऐलान करना है।
‎मैं जा रहा हूँ।
‎दरवाज़ा पार कर रहा हूँ।
‎पक्का सोच लिया?
‎हाँ, मैंने सोच लिया।
‎वक्त आ गया।
‎हमने लगा कि बढ़िया रहेगा
‎कि एक अलविदा जश्न के लिए सब यहाँ जमा हों।
‎हम खाएँगे-पिएँगे, और नाच होगा...
‎मज़ा आएगा।
‎अच्छा, दोस्तो, तुम उदास हो।
‎यह बता सकता हूँ क्योंकि तुम्हारे चेहरों पर ‎मेरे शिक्षकों जैसे भाव हैं
‎जो क्लास में मेरे हाथ उठाने पर आते थे।
‎पर चलो ख़ुश होते हैं। मैं डीजे बनूँगा।
‎हम पूरी रात ईडीएम बजाएँगे। चलो।
‎चलो।
‎अब मैं दो बातों से उदास हूँ।
‎हैलो, दोस्त।
‎-हैलो। ‎-मज़े कर रहे हो?
‎मैंने ढेर सारा चिकन खाया।
‎शायद अच्छा है कि तुमने जवान शरीर चुना।
‎हाँ।
‎तुम कैसी हो?
‎मैं ठीक हूँ, माइकल।
‎तुम कैसे हो?
‎वह...
‎मैं उदास हूँ।
‎और मैं जानता हूँ कि तुम ‎ब्रह्माण्ड की सबसे विकसित जीव हो,
‎लेकिन मुझे लगता है कि तुम्हें बताऊँ ‎कि तुम भी उदास हो सकती हो।
‎मैं जानती हूँ।
‎और मैं थोड़ी उदास हूँ, पर साथ ही, मैं ‎जानती हूँ कि उसके जाने का यह सही समय है।
‎मैं वाकई ठीक हूँ। वादा रहा।
‎ठीक न हुई तो मुझसे आकर बात करोगी?
‎ज़रूर।
‎आज रात तुम सब कैसे हो?
‎अच्छा, दोस्तो, एक ख़ास पेशकश लाए हैं।
‎पेश है मेरा पुराना डांस दल, ‎डांस डांस रेज़ोल्यूशन!
‎आख़िरी बार मस्त नाचने के लिए तैयार हैं?
‎वह ख़ास था।
‎मैं यह रात कभी नहीं भूलूँगा...
‎जब तक दरवाज़ा पार करके ‎ब्रह्माण्ड में लीन नहीं हो जाता।
‎तुमसे कुछ पूछ सकता हूँ, दोस्त?
‎तुम्हें कैसे... पता था?
‎देखो, ऐसा नहीं कि मैंने ‎किसी घंटी की आवाज़ वगैरह सुनी।
‎मुझे अचानक शांति महसूस हुई,
‎जैसे मेरे फेफड़ों के अंदर की हवा ‎मेरे शरीर के बाहर की हवा जैसी थी।
‎सब शांत था।
‎वह एहसास पता है जब लगता है ‎कि हैलापेनो कबाब बहुत गर्म होंगे,
‎पर जब आप उसे खाते हैं ‎तो उनका तापमान बिल्कुल सही होता है?
‎मानो या न मानो, मुझे वह एहसास पता है। ‎बहुत मस्त एहसास होता है।
‎सही कहा।
‎मुझे एक सलाह दे सकती हो?
‎मुझे डर है कि जेनेट मुझे भूल जाएगी।
‎मुझे एतराज़ नहीं ‎कि उसे किसी से प्यार हो जाए।
‎अगर जेसन मोमोआ ‎या लारा क्रॉफ़्ट, टूम्ब रेडर आए,
‎और जेनेट कहे, "वह मस्त है!"
‎बढ़िया रहेगा।
‎लेकिन उसका मुझे भूल जाना दुखद होगा।
‎तो, मैंने उसके लिए यह बनाया है।
‎तुम लोगों को कैसा लगा?
‎यह प्यारा है।
‎पर वह तुम्हें नहीं भूलेगी, दोस्त। ‎मतलब, वह भूल ही नहीं सकती।
‎आज तक जो भी हुआ, उसे सब याद है।
‎अगर वह किसी को भूल भी सकती, ‎तो भी मुझे नहीं लगता वह तुम्हें भूलेगी।
‎शुक्रिया।
‎जब जेसन पैदा हुआ तो मैं 18 साल का था।
‎कई तरह से, जेसन ने मेरी उतनी ही परवरिश की, ‎जितनी मैंने जेसन की।
‎तो, बढ़िया पिता होने के लिए शुक्रिया, बेटा!
‎आपसे प्यार है, डैड!
‎जेसन सबसे असली बंदा है।
‎मतलब, अब हम में से कोई भी असली नहीं रहा।
‎हम सभी बस कैस्पर जैसे भूत-प्रेत वगैरह हैं।
‎जो अजीब है, क्योंकि मैं ‎और जेसन तो श्वेत भी नहीं।
‎सब प्रेत सफ़ेद क्यों होते हैं?
‎बाप रे, क्या प्रेत जातिवादी होते हैं?
‎मैं यह कहना चाहता हूँ, ‎"मैं तुम्हें चाहता हूँ, यार।
‎तुम मेरे हीरो हो।
‎मेरे जिगरी दोस्त हो।
‎तुम मिंशू के लिए रखवाले हो।"
‎जब तक चाहो, उस बेंच पर बैठ सकते हो।
‎जब भी तुम तैयार हो, पार चले जाना।
‎मुझे तुमसे प्यार है, जेनेट।
‎मुझे भी तुमसे प्यार है, जेसन।
‎उम्मीद करता हूँ तुम्हारा ‎बाकी का अनंतकाल बढ़िया गुज़रे।
‎मैंने तुम्हारे लिए कुछ बनाया है।
‎बाप रे, मुझसे खो गया।
‎-कोई बात नहीं। ‎-न, यह ठीक नहीं है।
‎मैंने तुम्हारे लिए ‎एक मस्त चीज़ बनाई थी ताकि तुम
‎एक्वामैन से शादी के बाद भी मुझे याद रखोगी।
‎और उसे इस जंगल में कहीं खो दिया।
‎-शायद उसे कोई जादुई गिलहरी खा गई। ‎-जेसन, कोई बात नहीं।
‎मैं तुम्हें कभी नहीं भूलूँगी।
‎दरअसल, मेरे लिए तुम कहीं नहीं जाओगे।
‎मैं तुम्हारी तरह समय को अनुभव नहीं करती।
‎मैं सब समयों में एक साथ जीती हूँ।
‎मैं तुम्हारा मतलब समझता हूँ।
‎एक बार मैंने धतूरा पिया और अतीत ‎और भविष्य को एक ही साथ देखा।
‎फिर मैंने अपनी बिल्ली से ‎अपने दाँत साफ़ करने की कोशिश की।
‎मेरे लिए, तुम्हारे साथ गुज़ारे पलों को ‎याद करना उनमें जीने जैसा ही है।
‎तुम अच्छे समय को याद रख सकती हो ‎और बुरी बातों को भूल सकती हो?
‎बुरी बातें थीं ही नहीं।
‎सब अच्छा ही था।
‎तीन सौ तेईस दशमलव छह जर्मी बेयर्मी के बाद
‎ये छड़ें बेहद ख़ूबसूरत हैं।
‎और इस घुमाव में माँसलता जैसा एक एहसास है।
‎रंदा पकड़ने से पहले ही बलूत ने ‎जैसे मुझे आकार बता दिया था।
‎यह नीचे का घुमाव बढ़िया कारीगरी है।
‎नक्काशी के लिए काफ़ी जगह छोड़ने के बाद भी ‎यह बहुत हल्का महसूस होता है।
‎यह सिर्फ़ संशोधित डेनिश कला है।
‎फिर भी, तुमने इसे अपने अंदाज़ से बनाया।
‎मैंने इससे बेहतर कुर्सी नहीं देखी।
‎तुम्हें सिखाने को कुछ और नहीं है।
‎हुर्रे!
‎शुक्रिया।
‎-जेनेट। ‎-कैसी हो।
‎सूची दिखाओ, प्लीज़।
‎बधाई हो।
‎दरअसल, मैंने कल ‎अपना ड्राइव-वे दोबारा बनाया।
‎तो, उसे भी काट दो।
‎अपनी अगली परियोजना शुरू करने से पहले,
‎तुम्हें जान लेना चाहिए कि तुमने मुझसे ‎उस चीज़ के होने पर बताने को कहा था?
‎वह हो गई है।
‎मतलब, वह व्यवस्था से गुज़रे हैं, ‎तो वे थोड़े अलग होंगे, है न?
‎यही उम्मीद है।
‎मैंने माँ और पापा के साथ ‎कभी लंच नहीं किया।
‎सिर्फ़ उनकी कुर्सियों के पीछे ‎चुपचाप खड़ी रही हूँ
‎जब वे ऑस्कर डे ला रेंटा के साथ ‎झींगे की पूँछ खा रहे थे।
‎मैं यहीं हूँ।
‎हम साथ मिलकर इसे कर लेंगी।
‎वे आ गए।
‎-माँ, पापा, स्वागत है... ‎-मेरी प्यारियो!
‎मेरी प्यारियो।
‎मेरी नन्ही बच्चियो!
‎हम तुम दोनों को बेहद चाहते हैं!
‎बहुत ही ज़्यादा!
‎हमें तुमसे लाखों बातें करनी हैं।
‎पर सबसे पहले, हम माफ़ी चाहते हैं।
‎हम हमेशा के लिए माफ़ी ही चाहते रहेंगे।
‎-बाप रे। ‎-हाँ, सच में?
‎होम अलोन
‎उन्होंने फिर से हमें ‎टेडी बेअर और फूल भेजे हैं।
‎तुम्हें लगता है वे समझेंगे कि अगर हम चाहें ‎तो ये चीज़ें ख़ुद ले सकती हैं।
‎-यह प्यारा है। ‎-शुक्रिया।
‎पता है, कभी सोचा नहीं था ‎कि मैं ऐसा कहूँगी,
‎लेकिन मैं माँ और पापा के
‎यह बार-बार बताने से ऊब गई हूँ ‎कि वे हमें कितना चाहते हैं।
‎हाँ।
‎यह बहुत अजीब बात है न?
‎तुम में से किसी को ‎इस बात से हैरानी नहीं होगी, पर...
‎मैं जाने को तैयार हूँ।
‎उफ़। मैं जानता था।
‎-तुमने अपनी सूची के सारे काम कर लिए? ‎-हाँ।
‎मैंने बाथटब लगाना, ‎हेलीकॉप्टर उड़ाना, बम को निष्क्रिय करना,
‎बेहतरीन बैकहैंड स्लाइस मारना सीख लिया।
‎मेरा आख़िरी लक्ष्य अपने माँ-बाप के साथ ‎एक सार्थक दिन गुज़ारना था,
‎और अब उनके साथ हज़ारों गुज़ार चुकी हूँ।
‎मैं बिल्कुल संतुष्ट हूँ।
‎मैं तुम्हारे लिए ‎विदाई के जश्न की तैयारी करूँ?
‎इसकी ज़रूरत नहीं। मैंने ख़ुद कर ली है।
‎मैंने सब खाना पका लिया, सब जाम बना लिए,
‎सब फ़र्नीचर बना लिया, ‎सब दीवारें दोबारा रंग दीं,
‎और सभी जानवरों को प्रशिक्षित कर लिया।
‎शैम्पेन?
‎ज़रूर।
‎शुक्रिया, पांडा।
‎और मैं पहले ही अपनी ज़िंदगी के ‎हर किसी को अलविदा कह चुकी हूँ।
‎मेरी बहन, मेरे माँ-बाप...
‎बी और जे को, जिन्हें बहुत सदमा लगा।
‎आज की रात सिर्फ़ हम ही हैं।
‎बताते हुए बुरा लग रहा है, ‎लेकिन तुम्हारा रिज़ोटो थोड़ा चिपचिपा था।
‎-सच में? ‎-नहीं, धत्, वह कमाल का था।
‎बस कोई तरीक़ा तलाश रही हूँ ‎जिससे तुम कुछ और बेयर्मी यहीं रुक जाओ।
‎तुमसे कुछ कहूँ?
‎तुम मेरी आदर्श हो।
‎रहने दो।
‎सच कह रही हूँ।
‎जान, मैं ज़िंदगी में तुमसे ज़्यादा ‎प्रभावशाली इंसान से नहीं मिली थी,
‎और अब तुम वाकई सब कुछ कर सकती हो।
‎अगर यह सच है, ‎तो यह तुम्हारी प्रेरणा की वजह से है।
‎मैं तुम्हें बहुत सराहती हूँ।
‎तुम्हारी ताकत, मज़बूती, ‎आत्म-सम्मान, और सबसे ज़्यादा...
‎तुम्हारे पास एक आकर्षक शरीर है।
‎मेरा दाँव मुझ पर ही चल दिया?
‎तुम्हें सिखाने को कुछ नहीं बचा।
‎-जेनेट। ‎-हैलो।
‎सूची में एक और लक्ष्य जोड़ लो, प्लीज़।
‎अब, इसे काट दो।
‎जानता हूँ हम पहले अलविदा कह चुके हैं। ‎मैं यहाँ नहीं हूँ।
‎तुमसे आख़िरी बार मिलना ही था
‎क्योंकि मैं सिकंदर महान के साथ सोया।
‎और वह सिकंदर आम जैसा था।
‎अच्छा। खैर, तुमसे प्यार है। ‎हमेशा के लिए अलविदा।
‎-अलविदा, जान! ‎-अलविदा।
‎मैं तुम्हारे असीमित ज्ञान को सराहता हूँ।
‎मैं सिर्फ़ आर्किटेक्ट बनने का ‎काम ही कर सकता हूँ।
‎मैंने गिटार बजाना सीखने की कोशिश में ‎पिछले 500 बेयर्मी बिताए हैं।
‎और मैंने अभी सिर्फ़ ‎ "हे देयर डेलाइलाह" सीखा है।
‎ख़ुद को कम मत आँको, माइकल।
‎मुझे कहना ही होगा कि तुम ‎अब तक के सबसे महान आर्किटेक्ट हो।
‎-और मैं जानती हूँ... ‎-फ़्रैंक गेहरी मेरे धर्मपिता हैं।
‎सही है। मैं इसी के लायक थी।
‎टाहानी, तुम्हारी कमी खलेगी, जान।
‎रुको।
‎मैं जाना नहीं चाहती।
‎बढ़िया। तो रुक जाओ।
‎दोस्तो, नया जश्न। रुकने का जश्न।
‎नहीं, मैं रुकना भी नहीं चाहती।
‎मेरा यहाँ का काम पूरा हो गया, ‎पर मैं वहाँ नहीं जाना चाहती।
‎तुम्हारे पास यही विकल्प हैं।
‎नहीं, ऐसा नहीं है।
‎मैं तुम्हारा काम सीखना चाहती हूँ, माइकल।
‎आर्किटेक्ट बनकर ‎मौत के बाद की ज़िंदगियाँ बनाना चाहती हूँ।
‎टाहानी, तुम एक शानदार इंसान हो ‎लेकिन तुम एक इंसान हो।
‎-यह नामुमकिन है। ‎-बकवास।
‎मैं सीख सकती हूँ, ‎जैसे मैंने बाकी सब काम सीखा।
‎मैंने ज़्यादातर ज़िंदगी लोगों की ‎मदद करने का दिखावा करते बिताई है।
‎आर्किटेक्ट बनकर, इसे असल में कर सकूँगी।
‎कम से कम कोशिश तो करने दो।
‎तुम्हारे मैनेजर से बात करने पर ‎मजबूर मत करो।
‎यह हुई न बात!
‎हैलो, जैफ़।
‎यहाँ तो बहुत ज़्यादा सामान है, है न?
‎हाँ। लेकिन मुझे मेंढ़क पसंद हैं, ‎तो यह बढ़िया है।
‎तुम्हारे लिए एक लाई हूँ।
‎शुक्रिया, टाहानी। इसे ढेर में डाल दो।
‎रुको, ज़रा ठहरो। तो किसी औरत से ‎मुस्कुराने को नहीं कह सकते?
‎अगर वह मुस्कुराने पर ‎और ख़ूबसूरत लगेगी, तो क्या?
‎मैं उसकी मदद नहीं कर रहा?
‎ग्लेन, बीडी, ‎यह तुम्हारी नई शागिर्द, टाहानी है।
‎टाहानी! यह बहुत अच्छा है।
‎गोबर बनकर फटने के बाद से ‎तुमसे मुलाकात नहीं हुई।
‎मेरा कोई हिस्सा तुम पर तो नहीं गिरा था न?
‎गिरा था, लेकिन वह सब भूल जाओ।
‎खैर, मैं सब कुछ सीखना चाहती हूँ।
‎मैं नीचे से शुरू करके ‎अपनी मेहनत से ऊपर पहुँचूँगी।
‎बुद्धि के नाम पर, ‎कोई प्रतिकण का प्याला पीना चाहेगा?
‎बेशक, मैं उसे बिना दूध वाले ‎न्युट्रीनो के साथ लेती हूँ।
‎अभी लाती हूँ।
‎इस सबके लिए शुक्रिया, माइकल।
‎कभी भी।
‎तुम्हारे लिए छोटा सा ‎ "काम के पहले दिन" का तोहफ़ा लाया हूँ।
‎जब तुम यहाँ ऊँचे पद पर होगी,
‎उम्मीद है तुम्हें जानने की ‎डींग मारने पर बुरा नहीं मानोगी।
‎नाम लेना थोड़ा फूहड़ लगता है, माइकल, ‎पर जो चाहे करना।
‎छह सौ इकसठ दशमलव सात जर्मी बेयर्मी के बाद
‎"नैतिक औचित्य की शर्तों को समझना ‎कभी न ख़त्म होने वाला काम है।"
‎मैंने कर दिखाया।
‎सिर्फ़ 2,000 बेयर्मी लगे, ‎पर आख़िर मैंने यह किताब ख़त्म कर ली।
‎भोंदू! तुम्हें पढ़ना कभी न ख़त्म होने वाला ‎काम था, पर मैंने कर दिखाया!
‎-बधाई हो, जान। ‎-शुक्रिया। तुम क्या पढ़ रहे हो?
‎ "द डा विंची कोड।"
‎-सच में? ‎-हज़ारों ज़िंदगियाँ दुनिया की
‎सबसे मुश्किल किताबें पढ़ने के बाद, ‎मैंने एक नया शौक बनाया है,
‎कचरा किताबें!
‎तुम्हें लगता है कि मैं एक अच्छा ‎प्रतीक विशेषज्ञ बनता...
‎-अगर वाकई यह कोई काम होता? ‎-हाँ, मुझे लगता है।
‎तुम बहुत प्यारे हो। ‎चलो, हमें डिनर पर जाना है।
‎यकीन नहीं होता कि यह पिज़्ज़ा उसने बनाया।
‎जब मैं धरती पर पहली बार टाहानी से मिली,
‎तो वह एक वेंडिंग मशीन में ‎ज़ेवर ठूँसने की कोशिश कर रही थी।
‎अच्छा, अगर वह एक आर्किटेक्ट है, ‎तो उसे मेरा आइडिया डिज़ाइन करना चाहिए।
‎एक केरेओके कमरा जो टैनिंग का बिस्तर भी हो।
‎हाँ।
‎जितना ज़्यादा अच्छा गाओगे, ‎उतनी ज़्यादा टैनिंग होगी।
‎मैं बहुत ख़ुश हूँ कि व्यवस्था से गुज़रने से ‎तुम दोनों बेवकूफ़ पूरी तरह नहीं बदलीं।
‎मीठे में, हमें टिरामिसू खाना होगा।
‎यार, चिडी ऍनागोनये ‎सहजता से फ़ैसले ले रहा है।
‎अपनी ज़िंदगी में कभी ऐसा देखने की ‎उम्मीद नहीं थी। शायद मुझे मरना ही पड़ा।
‎यह सही है, क्योंकि हम सब मर चुके हैं!
‎उसमें बहुत मज़ा आया।
‎हाँ। उनसे मिलकर हमेशा मज़ा आता है।
‎हर बार ऐसा करने पर मज़ा आता है।
‎उस दिन मैंने अपनी माँ के साथ कॉफ़ी पी, ‎और उन्होंने हैलो कहा है।
‎लेकिन उन्होंने तुम्हारी माँ का नाम ‎सही से बोलना भी सीख लिया है,
‎जो अच्छा है।
‎हाँ। पिछली बार जब उनसे मिले ‎तो वे इस पर हँस रही थीं।
‎-याद है? ‎-हाँ। सही कहा।
‎शेक्सपियर दरवाज़ा पार कर गया।
‎-सच में? ‎-हाँ।
‎-सभी इसकी बात कर रहे हैं। ‎-शायद यह अच्छे के लिए है।
‎उसके आख़िरी 4,000 नाटक ‎धरती पर लिखे नाटकों जितने अच्छे नहीं थे।
‎मतलब, तुमने ‎ "द टेम्पेस्ट टू : फिर से चले" देखा था?
‎एतराज़ न हो तो हम घर चलें?
‎मैं थक गया हूँ।
‎ज़रूर। ठीक है।
‎मैं सोने की तैयारी करता हूँ।
‎बढ़िया, मैं थोड़ा सैर करके आती हूँ। ‎थोड़ी देर में मिलती हूँ।
‎ठीक है।
‎-यार! ‎-हैलो। बिल्कुल बढ़िया।
‎क्या ये बोल अच्छे हैं?
‎नहीं, रुको। यह भयानक है।
‎और एक समस्या हो गई है। ‎शायद चिडी पार जाने वाला है।
‎सच में?
‎उसने कहा कि वह तैयार है?
‎उसने ऐसा कहा तो नहीं, लेकिन वह ‎मन बना रहा है, इतना कह सकती हूँ।
‎मुझे उसमें उत्साह जगाने के लिए ‎कुछ करना होगा।
‎-जेनेट? ‎-हैलो।
‎हैलो। शायद चिडी दरवाज़ा पार करने के लिए ‎लगभग तैयार है,
‎और मुझे उसे यहीं रखना है,
‎तो क्या तुम मेरे लिए ‎एक विशाल हाईलाइटर के आकार का बिस्तर
‎और एक सेक्सी, ‎खाने वाला स्नातक लबादा बना सकती हो?
‎नहीं, शायद इसके लिए ‎कुछ आध्यात्मिक चीज़ चाहिए।
‎ठीक है, पर इसे सही से करूँ, ‎तो मेरा यार भगवान का नाम लेगा,
‎मेरा मतलब समझे? ‎रुको, तुम्हारा क्या मतलब है?
‎माफ़ करना, एलेनोर, ‎पर अगर चिडी जाने को तैयार है...
‎तो यह उसके जाने का समय है।
‎लेकिन उसने अभी ऐसा नहीं कहा।
‎हम चिडी वाले असमंजस में हैं।
‎तुम्हें उसे इस जगह की ‎ख़ासियत याद दिलानी होगी।
‎याद है जब हम सब साथ थे ‎तो पहले महीने वह हमें कहाँ ले गया था?
‎बढ़िया सुझाव है। हाँ! ‎जेनेट, वह दृश्य तैयार करो।
‎ठीक है। क्या उसे पहले जैसा भव्य बनाऊँ?
‎नहीं। जब वह पहली बार गया था, ‎तब वह कॉलेज में था।
‎उसे दिखने और महसूस करने में उस दिन ‎जैसा ही बनाओ जब उसे उससे प्यार हो गया था।
‎और मुझे खाने वाला लबादा भी दो। ‎शायद उससे बात बन जाए।
‎ठीक है, काम हो जाएगा।
‎ए, अंदाज़ा लगाओगे? ‎हैरान करने वाला सफ़र, चलो।
‎-हैरान करने वाला सफ़र? अभी? ‎-हाँ।
‎ख़ास मज़ेदार सफ़र, बस हम दोनों। चलो।
‎मैं पहले अपना पजामा बदल लूँ?
‎वह दरवाज़ा कर लेगा। चलो!
‎-चलो भी! ‎-ठीक है।
‎अरे, यार, एलेनोर।
‎है न? हमें यहाँ आए बहुत वक्त हो गया।
‎एथेंस। यार, यह शहर ‎हर बार मुझे मोह लेता है।
‎बोलो, यार। इस जगह के बारे में ‎जो भी जानते हो, मुझे सब बताओ।
‎क्योंकि, सच कहूँ तो,
‎मैंने पहली बार तुम्हारी बात सुनी नहीं थी।
‎मतलब...
‎वह एक्रोपॉलिस है।
‎और यह पिनिक्स है।
‎हज़ारों एथेंस निवासी यहाँ इकट्ठा होकर
‎वहाँ उस मंच से उनके शहर और उनके कानूनों पर
‎लोगों की चर्चा सुना करते थे।
‎दरअसल, प्रजातंत्र की शुरुआत ‎यहीं से हुई थी।
‎यह बहुत बढ़िया है,
‎पर जैसा तुम्हें पता होगा, ‎मुझे दर्शनशास्त्र पसंद है।
‎दार्शनिक लोग कहाँ जाया करते थे?
‎सुकरात, अरस्तू, प्लेटो, डायोजनीज़...
‎वे सब यहीं अगोरा में इकट्ठा होते थे।
‎यह दिमाग के महा-योद्धाओं का ‎जमावड़ा होता था।
‎चलो भी, तुम ही मुझे यहाँ लाई, ‎तुम्हें इसका नतीजा पता था।
‎नहीं, तुम्हें ख़ुश देखकर मुझे अच्छा लगा।
‎ए, मुझे एक बात बताओ।
‎क्या यह अजीब है कि मेरी कल्पना में ‎प्राचीन यूनानी बहुत मस्त होते हैं?
‎मेरे लिए, अरस्तू दरअसल ‎दाढ़ी वाला जॉन स्टेमोस है।
‎-सच कहूँ, मेरी कल्पना में भी वैसा ही है। ‎-बढ़िया, एक जैसी सोच है।
‎इसे क्या कहते हैं? "कलूवरी"?
‎कलूरी। यार, जब मैं यहाँ था ‎तो इन्हीं पर ज़िंदा रहता था।
‎मैं यहाँ रहने वाले जवान ‎चिडी ऍनागोनये की कल्पना करना चाहूँगी,
‎जो पढ़ता था, दिमाग खपाता था, ‎अरस्तू की सदाचार आचार संहिता की
‎बारीक समझ पाने पर कलूरी खाता था।
‎यह... बिल्कुल सही है।
‎यह मेरे 20 वर्षीय रूप की ‎बिल्कुल सही तस्वीर है।
‎यह बहुत ख़ास था। शुक्रिया।
‎अब हम घर चलें?
‎नहीं, क्योंकि अभी बात ख़त्म नहीं हुई।
‎अभी और ख़ास सफ़र है। जेनेट।
‎हैलो। सफ़र का मज़ा ले रहे हो, चिडी?
‎हाँ, पर अभी यह ख़त्म नहीं हुआ।
‎हम दूसरी जगह पर ‎जाने के लिए तैयार हैं, याद है?
‎हाँ, बेशक।
‎इस तरफ़ आओ।
‎अरे, यार।
‎-पेरिस। ‎-हाँ, पेरिस। ज़ाहिर तौर पर।
‎मेरा पसंदीदा शहर। ‎और तुमने बिल्कुल सही मौसम चुना।
‎आसमान में बादल छाए हैं और ठंड है। ‎अंदर रहकर पढ़ने के लिए एकदम सही है।
‎तुम्हारा इशारा यही था न?
‎मैंने सिक्स फ़्लैग्स सोचा था, ‎पर यह ज़्यादा बेहतर है।
‎यहाँ रहते समय मैं हर रोज़ ‎इस कैफ़े में आता था।
‎मैंने हर बार अलग सीट पर बैठने की कोशिश की,
‎ताकि आख़िर में मैं कह सकूँ कि मैं यकीनन
‎उसी जगह बैठा था जहाँ ज़्यां-पॉल सार्त्र,
‎सिमोन डे बोवुआ, और रिचर्ड राइट, ‎ब्रेख्त, जेम्स बॉल्डविन...
‎जान, अब हमारे पास समय ही समय है।
‎इतिहास से गर्म की गई सीट पर आराम से बैठो।
‎एलेनोर, मैं जानता हूँ तुम क्या कर रही हो।
‎हमेशा की बेहतरीन ‎अनंत प्रेमिका बन रही हूँ? कबूल है।
‎चलो सैर पर चलते हैं।
‎तो, एलेनोर, समय आ गया है।
‎मैं तुम्हें चाहता हूँ...
‎-बेहद और बेपनाह... ‎-धत्।
‎पर मुझे जाना होगा।
‎पर इसकी ज़रूरत नहीं है।
‎तुम्हें जाने की ज़रूरत नहीं। ‎मुझे छोड़ने की ज़रूरत नहीं।
‎मैं तुम्हें छोड़कर नहीं जाना चाहता। ‎मैं बस... जाने के लिए तैयार हूँ।
‎मुझे वही एहसास हो रहा है ‎जो औरों ने बयान किया था,
‎मेरी आत्मा में शांति है।
‎लेकिन... यह एहसास अभी आया है।
‎क्या पता उन दूसरे बेवकूफ़ों ने ‎पूरा इंतज़ार नहीं किया
‎और यह एहसास ख़त्म हो जाता है,
‎और तुम्हें नकली मौत के बाद की ज़िंदगी में
‎अपनी मस्त प्रेमिका के साथ यूरोप में ‎और अरब बेयर्मी बिताने को मिलेंगे?
‎यह एहसास अभी नहीं हुआ।
‎मुझे यह काफ़ी वक्त से था।
‎याद है जिस दिन ‎हम अपने माता-पिता के साथ थे?
‎मेरी माँ ने तुम्हें चूमकर अलविदा कहा...
‎और तुम्हारे गाल पर लिपस्टिक लग गई, ‎और तुम्हारी माँ ने उसे मिटा दी।
‎पता नहीं कि तब क्यों ‎ऐसा एहसास हुआ था, पर...
‎तभी एहसास हो गया था।
‎और मैं तुम्हें ‎बताना नहीं चाहता था, क्योंकि...
‎-क्योंकि... ‎-नहीं, यार, यह नहीं हो सकता।
‎क्योंकि जेसन चला गया है,
‎टाहानी अपना काम करने गई है ‎और मैं जाने को तैयार नहीं हूँ।
‎तो अगर तुम चले जाओगे, ‎तो मैं यहाँ अकेली रह जाऊँगी।
‎मैं पूरी ज़िंदगी अकेली रही...
‎और मैंने ख़ुद से कहा ‎कि मुझे वही पसंद है, पर यह सच नहीं है।
‎मुझे तुम्हारा साथ पसंद है।
‎ठीक है। मैं नहीं जाऊँगा।
‎-सच में? ‎-हाँ, मैं नहीं जाऊँगा।
‎करने को अब भी बहुत कुछ है।
‎मैं रुक जाऊँगा।
‎सिक्स फ़्लैग्स के लिए कौन तैयार है?
‎सब ठीक है। मामला सुलझ गया। यह रुक रहा है।
‎तो, तुम क्या करना चाहते हो? ‎पक्षी बनकर नोटर डॉम उड़कर जाना चाहते हो?
‎एफिल टॉवर पर खड़े होकर
‎काल्पनिक पर्यटकों पर ‎पानी के गुब्बारे फेंकना चाहते हो?
‎जो भी तुम करना चाहो।
‎ठीक है, तरो-ताज़ा होते हैं, ‎किसी शानदार रेस्तराँ में डिनर करते हैं,
‎बहुत महँगी वाइन की बोतल मँगाते है,
‎हालाँकि उसका स्वाद ‎बिल्कुल सस्ती, घटिया वाइन जैसा होता है,
‎जॉर्ज सांक के कमरे में बैठकर
‎और "रियल हाउसवाइव्स" देखते हैं... ‎वे जिस भी शहर में कर रहे होते हैं।
‎बहुत अच्छा लगा।
‎अपने पुराने पड़ोस जाता हूँ। ‎अपना पुराना घर देखना है।
‎-तुमसे रेस्तराँ में मिलूँ? ‎-हाँ।
‎ठीक है।
‎देखते हैं कि मेन्यू में क्या है।
‎ "आप जिस भी चीज़ की कल्पना कर सकते हैं।"
‎क्या सोच रही हो?
‎"नैतिक औचित्य की शर्तों को समझना ‎कभी न ख़त्म होने वाला काम है।"
‎मैं उसी के बारे में सोच रही थी। वही वाक्य।
‎डिनर में वह वाक्य खाना चाहोगी?
‎हम शब्द खा सकते हैं? ‎क्योंकि जेनेट से इस बारे में पूछा और...
‎नहीं, यह स्कैनलन की किताब की ‎आख़िरी पंक्ति है, याद है?
‎पूरी किताब में बताया गया है ‎कि हमें कैसे वे नियम खोजने चाहिएँ
‎जिन्हें दूसरे लोग उचित रूप से अस्वीकार ‎नहीं कर पाएँ, और अंत में वह लिखता है,
‎कि इन नियमों को खोजने की तलाश ‎हमेशा चलती रहेगी।
‎मैंने एक नियम सुझाया कि चिडी को ‎जाने न दिया जाए
‎क्योंकि इससे एलेनोर लोग उदास हो जाएगी।
‎और मैं यह हमेशा के लिए कर सकती हूँ।
‎तुम्हें मस्त जगहें दिखाते हुए ‎दुनिया में घुमा सकती हूँ
‎और फिर भी मुझे ‎तुम्हें रोके रखने का औचित्य नहीं मिलेगा...
‎क्योंकि यह स्वार्थ से भरा नियम है।
‎तुम्हारी ख़ातिर, ‎मुझे तुम्हें जाने देना होगा।
‎मैं कभी उदास नहीं रह पाई,
‎क्योंकि मेरी माँ ने मुझसे ‎साफ़ तौर पर उदास न रहने को कहा था।
‎लेकिन यह उदासी की बात है, यार।
‎तुम्हारे पास जॉन लॉक का कोई उद्धरण है
‎या काँट का कोई सिद्धांत है ‎जो मुझे बता सकते हो?
‎वे लोग नियमों और कानूनों पर ‎ज़्यादा ध्यान देते थे।
‎आध्यात्मिक मामलों के लिए, ‎तुम्हें पूर्व का रुख करना होगा।
‎तुम्हें जो भी पता हो। मुझे बताओ।
‎एक लहर की कल्पना करो... एक समुद्र में।
‎उसे देख सकती हो, उसकी ऊँचाई माप सकती हो,
‎जिस तरह उससे गुज़रते हुए सूरज की रोशनी ‎अपवर्तित होती है और वह मौजूद होती है,
‎तुम उसे देख सकती हो, ‎और जानती हो वह क्या है, वह एक लहर है।
‎और फिर वह तट से टकराती है... ‎और वह नहीं रहती।
‎लेकिन पानी फिर भी मौजूद रहता है।
‎लहर बस पानी का एक अलग तरह का अस्तित्व थी,
‎कुछ देर के लिए।
‎एक बौद्ध के लिए, मौत की यह एक अवधारणा है।
‎लहर समुद्र में लौट जाती है...
‎जहाँ से वह आई थी,
‎और जो उसकी जगह है।
‎-बुरा नहीं है, बौद्ध। ‎-बुरा नहीं है।
‎इसमें कुछ भी बुरा नहीं है।
‎तुमसे एक आख़िरी एहसान चाहती हूँ।
‎मुझे अभी अलविदा कह दो।
‎फिर मेरे जागने से पहले चले जाना।
‎जब तक चाहो, उस बेंच पर बैठ सकते हो
‎और जब भी तुम तैयार हो, पार चले जाना।
‎मैं तैयार हूँ।
‎बाप रे! तुम लौट आई।
‎जेसन?
‎हाँ!
‎क्या... लेकिन कैसे... क्यों...
‎मज़ेदार कहानी है।
‎याद है मैंने तुम्हारे लिए कुछ बनाया था,
‎और मुझे लगा कि वह खो गया ‎क्योंकि वह मेरी जेब में नहीं था?
‎पता चला, वह मेरी दूसरी जेब में था।
‎जब तक मुझे यह मिला, तुम चली गई थी।
‎मैं इसे तुम्हारे लिए छोड़ने वाला था, ‎पर मुझे डर था
‎कि वह जादुई गिलहरी इसे खा लेगी, तो मैंने ‎तुम्हारे लौटने का इंतज़ार करने की सोची।
‎अकसर, दूसरी जेनेट आती थी, ‎पर मैं जानता था कि वह तुम नहीं थी।
‎जेसन, उस बात को ‎लगभग 1,000 बेयर्मी हो गए हैं।
‎पता है। पर मैं तुमसे ‎दोबारा मिलना चाहता था।
‎दरअसल, इंतज़ार करना बहुत आसान था।
‎मैं बस शांत होकर बैठा ‎और अपने दिमाग को बहने दिया
‎तुम्हारे और ब्रह्माण्ड की ‎अनंतता के बारे में सोचा।
‎एक भिक्षु की तरह।
‎तुम्हारा क्या मतलब?
‎अच्छा लग रहा है, लड़की-नहीं-हो।
‎चिडी, ज़रा ठहरो।
‎तीन दशमलव बाईस जर्मी बेयर्मी के बाद
‎याहू! मस्ती का वक्त है, ‎क्योंकि मैं डोनट्स लाया हूँ!
‎यहाँ कोई नहीं?
‎धत्। वह एक बड़ा चुटकुला बनना था।
‎अरे, जान। तुम्हें संदेश नहीं मिला?
‎नहीं। क्यों, बैठक रद्द हो गई थी?
‎हाँ, हमेशा के लिए। ‎हमने परिषद भंग कर दी है।
‎-क्या? ‎-अब उसकी ज़रूरत नहीं रही।
‎तुम्हारी व्यवस्था बिल्कुल सही चल रही है।
‎लाखों मानव परीक्षा पास कर रहे हैं।
‎विकी प्रशिक्षण में कमाल कर रही है। ‎तो, सब बढ़िया है।
‎आप... अच्छा, ज़रा रुकिए।
‎देखिए, हमें इतना यकीन कैसे हो ‎कि यह सही व्यवस्था है?
‎मतलब, सच में, शायद शॉन सही था।
‎यह पूरी चीज़ बेकार है, ‎और हमें फिर से शुरुआत करनी चाहिए।
‎शांत हो जाओ, परेशान आत्मा। चिंता छोड़ दो।
‎मज़ा करो। पता है हाल ही में ‎मुझे क्या पता चला? पॉडकास्ट।
‎उनकी गिनती खरबों में है ‎और वे बढ़ते ही जा रहे हैं।
‎अब, जाओ! मुझे एक नए "रेडियोलैब" को ‎सुनना है कि सीप किस तरह सीखते हैं।
‎बहुत उत्साहित हूँ।
‎मैं तुम्हें चाहती हूँ।
‎और जवाब देने की ज़रूरत नहीं
‎क्योंकि जानती हूँ कि तुम्हें ‎अपने एहसास बताने में मुश्किल...
‎मैं भी तुम्हें चाहता हूँ।
‎देखो तो कौन आया है।
‎हैलो, कैसी हो?
‎तुमसे एक पल बात कर सकती हूँ?
‎हाँ, बेशक, क्यों नहीं? ए, डेरेक?
‎हाँ, मिंडी? डेरेक तुम्हारे लिए ‎क्या कर सकता है?
‎एलेनोर और मैं थोड़ी देर बात करेंगी, ‎तो अपने निचलेक्षेत्र में चले जाओ।
‎यह डेरेक है?
‎मिंडी ने डेरेक को ‎15 अरब से ज़्यादा बार रीबूट किया है।
‎अब डेरेक अंतरिक्ष में एकल बिंदु है,
‎और फिर भी डेरेक में अंतरिक्ष भी समाया है।
‎डेरेक का बंधन बिना किसी आयाम के है।
‎डेरेक की रचना का पल
‎और ब्रह्माण्ड की संभाव्य ऊष्मा मृत्यु
‎अब अटल रूप से एक ही है।
‎तुम बहुत गुस्सा दिलाते हो!
‎बियर पीना चाहोगी?
‎तो तुम अपने दिन इस तरह बिताती हो,
‎इधर-उधर घूमकर, ऐसी चीज़ की ‎तलाश में जो तुम्हें पूर्ण बना दे?
‎काफ़ी हद तक।
‎मुझे लगा कि मैं अपने माँ-बाप ‎या अपने दोस्तों से जुड़ी थी।
‎पर अब मुझे लगता है कि शायद कोई और है।
‎मुझे लगता है शायद वह तुम हो।
‎लगता है कि मेरा आख़िरी उद्देश्य
‎शायद तुम्हें व्यवस्था से ‎गुज़रने का यकीन दिलाना हो। परीक्षा दो।
‎पता है, जब मैं पहली बार तुमसे मिली,
‎मुझे लगा... "इस लड़की को मैं समझती हूँ।"
‎अकेली, पूरी तरह आत्म-निर्भर, ‎जानती है कि वह क्या चाहती है।
‎-कोकीन और आत्म-सुख। ‎-कोकीन और आत्म-सुख।
‎सही कहा। लेकिन दरअसल, ‎मुझे लगता है तुम मेरा एक रूप हो
‎अगर मेरे दोस्त मुझे नहीं मिले होते।
‎मैं जो बन सकती थी, तुम उसका ‎सबसे बुरा रूप हो। बुरा मत मानना।
‎बुरा नहीं माना। देखो, एलेनोर, ‎बात यह है कि मैं अपनी जगह ख़ुश हूँ।
‎देखो, मुझे नहीं लगता तुम ख़ुश हो।
‎या कम से कम, तुम बेहतर हो सकती हो।
‎अगर हमारी फ़ितरत मिलती है, ‎तो मेरा यकीन करो,
‎अगर तुम दूसरे लोगों के साथ संबंध बनाओगी
‎तो तुम्हें इससे ज़्यादा ख़ुशी मिलेगी।
‎और मेरे ख्याल से तुम यह जानती हो।
‎तुमने तब मुझे, ‎मेरे और चिडी के बारे में बताया था।
‎तुमने मुझे टेप दिखाई थी। ‎तुमने कहा कि हमारी सफलता चाहती हो।
‎मेरे ख्याल से तुम में ‎परवाह करने की सामर्थ्य है।
‎पता नहीं। परवाह करना ‎बहुत भारी काम लगता है।
‎और मैं बहुत समय से अकेली रही हूँ।
‎मैं किसी अजनबी के हाथों में ‎अपना भाग्य सौंपने की कल्पना नहीं कर सकती।
‎मुझे लगा था कि तुम शायद यही कहो।
‎हैलो, हसीना।
‎एलेनोर!
‎और मिंडी सेंट क्लेयर! ‎जब मैं न जीती हूँ न साँस लेती हूँ।
‎तुम दोनो यहाँ कैसे आईं?
‎मिंडी को इतने समय के बाद ‎व्यवस्था में दाख़िल होने को मना रही हूँ।
‎इसे थोड़ी चिंता है ‎कि शायद इसकी परीक्षा कौन डिज़ाइन करेगा।
‎और कुछ मत कहो। इसे मैं संभालूँगी।
‎सच में? तुम प्रमाणित वगैरह हो गई हो?
‎अभी नहीं, पर ज़्यादा वक्त ‎नहीं लगेगा, है न, शॉन?
‎मेरे ख्याल से तुम देखोगी कि टाहानी ‎बहुत जल्दी ही प्रमाणित हो जाएगी।
‎मेरी बात शैतानी लगी? मेरा यह मकसद नहीं था। ‎मैं सच कह रहा था।
‎आदत की बात है।
‎मुझे सच में लगता है ‎कि टाहानी बहुत जल्दी प्रमाणित...
‎चुप रहो, ग्लेन!
‎बढ़िया। तो तुम अपनी पुरानी ज़िंदगी में लौटकर ‎तैरते डेरेक के सिर के साथ मस्ती करो।
‎टाहानी के प्रमाणित होने पर ‎तुम व्यवस्था में दाख़िल होना,
‎टाहानी तुम्हारी परीक्षा ‎डिज़ाइन करेगी। पक्का?
‎क्यों नहीं? कुछ नया होगा।
‎मेरी परवाह करने के लिए शुक्रिया।
‎मैं ख़ुद की परवाह नहीं करती, ‎तो अच्छा लगा कि किसी को मेरी परवाह है।
‎बहुत ख़ुशी है कि मैंने तुम्हारी ‎सेक्स करने की फ़िल्म बनाई।
‎मुझे भी।
‎जब तक चाहो, उस बेंच पर बैठ सकती हो।
‎जब भी तुम तैयार हो, पार चली जाना।
‎बढ़िया है, क्योंकि मैं यकीनन तैयार हूँ।
‎मैं तैयार हूँ।
‎मैं तैयार नहीं हूँ।
‎धत्, जेनेट। क्या बकवास है?
‎मुझे तैयार होना चाहिए और मैं नहीं हूँ।
‎पर मैं तैयार हूँ।
‎-माइकल, क्या कर रहे हो? ‎-दरवाज़े के पार जा रहा हूँ।
‎मेरे करने के लिए कुछ भी नहीं बचा है। ‎मैं तृप्त और संपूर्ण महसूस कर रहा हूँ।
‎मुझे नहीं लगता ‎कि तुमने पूरी तरह सोचा है, यार।
‎हाँ, मैंने सोच लिया है।
‎मुझ पर एक शांति छा गई है...
‎अलविदा।
‎क्या मैं गलत रास्ते से गया?
‎रुको, बस एक...
‎देखने से तो लगता है, यह शायद...
‎माइकल, क्या कर रहे हो?
‎मैं कमबख्त ब्रह्माण्ड की कमबख्त रचना को ‎अपना कमबख्त वजूद लौटा रहा हूँ।
‎हाँ। ठीक है।
‎यह लो। यह अब काम कर रहा है।
‎यह काम कर रहा है। मैं जा रहा हूँ। बाय!
‎यह काम नहीं कर रहा, ‎क्योंकि तुम देख रही हो। देखना बंद करो!
‎माइकल, वह दरवाज़ा तुम्हारे लिए नहीं है।
‎क्यों नहीं? इसे मैंने ही तो ईजाद किया था।
‎पता है, यह बकवास है!
‎तुम लोग आगे बढ़ सकते हो, ‎पर मैं यहाँ हमेशा के लिए फँसा रहूँगा?
‎यह कैसे सही है?
‎मैं समझ गया!
‎एलेनोर, यहाँ आओ...
‎तुम पार चलो और मुझे पीठ पर ले चलो। ‎इसे चकमा दे सकते हैं।
‎-नहीं। ‎-माइकल।
‎माइकल, नहीं!
‎माइकल! ठीक है, मेरे साथ आओ।
‎अग्नि स्क्विड भारी होते हैं!
‎-हाँ। ‎-माफ़ करना।
‎नए लोग लगातार आ रहे हैं।
‎टाहानी अभी भी यहाँ है। शायद उसके साथ मिलकर
‎-मौत के बाद की ज़िंदगी के कुछ पड़ोस बनाएँ? ‎-पहले ही कर चुका हूँ, याद है?
‎नए निवासियों के लिए ‎नए पड़ोस बनाने में 50 बेयर्मी बिताए थे।
‎जब पहले ही सबसे बेहतरीन बना लिया हो, ‎तो वह काम आपके लायक नहीं होता।
‎मुझे यहाँ रहना अच्छा लगता था, ‎पर जेसन चला गया, चिडी चला गया।
‎पता है, डग फ़ोर्सेट तक दरवाज़ा पार कर गया।
‎शायद वह बढ़िया ही था। ‎वह बंदा यहाँ जमकर जश्न मनाता था।
‎शायद मैं हमेशा के लिए यहाँ रहूँगा, ‎समय बिताऊँगा,
‎किसी दुखी, बूढ़े रिटायर इंसान की तरह ‎छोटे-मोटे काम करूँगा।
‎जेनेट से हार्डवेयर की एक दुकान बनवाऊँगा,
‎ताकि मैं ज़रूरत के बिना ‎एक हेक्स रेंच ख़रीद सकूँ।
‎बकवास!
‎तुम्हारी योजना मुझे वही लगती है, ‎मेरे ख्याल से यह बकवास है!
‎यह एक बढ़िया योजना है ‎और यकीनन आपको भी यही लगता है।
‎-इससे एक बुरी मिसाल पेश होगी। ‎-जान!
‎कोई और कभी भी ‎इसे नहीं करना चाहेगा। और अगर वे पूछें,
‎आप कहना, "बेशक, दोस्त, ‎जाकर ब्रह्माण्ड की हरेक आत्मा को बचाओ
‎और फिर हमारा सौदा पक्का होगा।"
‎और इसे इस तरह सोचिए,
‎अगर आप ऐसा करेंगी, तो आपका हम में से ‎किसी से भी दोबारा कभी सामना नहीं होगा।
‎यह बात ललचाने वाली है, ‎क्योंकि तुम सब परेशान करते हो।
‎मतलब तुमने ब्रह्माण्ड को बचा लिया, ‎लेकिन तुम्हारा लहज़ा...
‎तुम्हारा लहज़ा बेरुखा है।
‎जानती हूँ।
‎माइकल, अंदर आओ।
‎धरती का मेरा सारा सामान!
‎मेरी पुरानी बोलिंग बॉल।
‎हैलो, पेपर क्लिप!
‎यह सब दिमाग में कैसे आया?
‎इसे समझने में मुझे काफ़ी वक्त लगा।
‎लेकिन पहले जब तुम दरवाज़े से ‎आ-जा रहे थे, तब यह बात मुझे सूझी।
‎जब तक तुम्हारी सच्ची चाहत पूरी नहीं होगी, ‎तुम्हें कभी शांति नहीं मिलेगी।
‎मैं... मैं सच में...
‎एक मानव बनोगे।
‎जज ने मुझे तुम्हें असली मानव ‎बनाने की ताकत दी है।
‎अलविदा, अग्नि स्क्विड।
‎हैलो, सिल्वर फ़ॉक्स।
‎एलेनोर! हे भगवान!
‎तुम्हें पक्का मन बनाना होगा।
‎तुम धरती पर जियोगे, मतलब...
‎कुछ वक्त के लिए, फिर सच में मर जाओगे,
‎फिर मौत के बाद की ज़िंदगी की ‎परीक्षा देनी होगी, तुम्हारा आँकलन होगा।
‎कम से कम, हमें यही लगता है।
‎तुम्हारे धरती पर होते हुए, ‎यह पूरी व्यवस्था बदल सकती है।
‎शॉन तख्ता-पलट कर सकता है। ‎कोई और बिल्कुल नई व्यवस्था बना सकता है।
‎तुम्हें पता नहीं होगा ‎कि तुम्हारे साथ क्या होगा।
‎इसमें वही ख़ासियत तो है।
‎मुझे पता नहीं होगा ‎कि मेरे मरने के बाद क्या होगा।
‎इससे ज़्यादा मानवीय बात नहीं हो सकती।
‎लोगों को संदेश देने के अलावा ‎कि तुम पाँच मिनट में पहुँचोगे
‎जबकि तुम घर से निकले तक नहीं।
‎शुक्रिया, एलेनोर।
‎कभी भी।
‎-हैलो, माइक। आज कहाँ जा रहे हो? ‎-दरअसल, धरती पर।
‎गए काफ़ी वक्त हो गया। यह लो वापसी का बटन।
‎कोई ज़रूरत नहीं। लौटना नहीं है।
‎ठीक है।
‎शुभकामनाएँ।
‎शुक्रिया।
‎तुम्हारे लिए कुछ लाया हूँ।
‎यह असली है!
‎यह असली है। यह असली मेंढ़क है!
‎हाँ, बेशक असली ही है।
‎शुक्रिया।
‎पता है? इसके लिए एक सही नाम है...
‎श्री उछलू राम।
‎मुझे लगा तुम...
‎जाने दो।
‎हैलो, श्री उछलू राम।
‎ठीक है, यह रहा तुम्हारा ड्राइविंग लाइसेंस ‎और सामाजिक सुरक्षा कार्ड।
‎तुम्हारा एक बैंक खाता खोल दिया है।
‎उसमें इतना पैसा है कि भूखे नहीं मरो,
‎पर इतना भी नहीं कि आराम-तलब बेवकूफ़ हो जाओ।
‎शुक्रिया, जेनेट।
‎धरती पर पहुँचते ही डॉक्टर को दिखाना।
‎और नमक वाला खाना मना है। ‎रक्तचाप नीचे रखना होगा।
‎अब तुम में खून है।
‎कुछ नहीं होगा। मैं ठीक रहूँगा।
‎जानती हूँ। बस चिंता करती हूँ।
‎मैं तुमसे दोबारा मिलूँगा।
‎लौटकर तुमसे दोबारा मिलूँगा।
‎ठीक है।
‎अगर कार किराए पर लो, तो बीमा का ‎पैसा मत देना, वह एक धोखा है। समझे।
‎यार, यहाँ गर्मी है।
‎पर यह सूखी गर्मी है।
‎तो, जैसा मैंने पहले कहा था, ‎जब तक चाहो, उस बेंच पर बैठ सकती हो।
‎और जब भी तुम तैयार हो, पार चली जाना।
‎मेरे साथ कुछ वक्त बैठोगी?
‎मार्गरीटा?
‎ज़रूर।
‎अच्छा, हमारे साथ न-जिए ‎तुम्हारे तीन ख़ास पल। बोलो।
‎तुम्हारा हमें यह बताना कि हमें ‎धरती के दूसरे लोगों की मदद करनी चाहिए।
‎जिस पल हम सब असली गुड प्लेस में आए थे।
‎और फिर 80 लाख मौकों में से चुनना होगा, ‎जब जेसन और मैंने किस किया था।
‎वह कमाल का किस करता था।
‎ज़रूर करता होगा।
‎पता नहीं माइकल कैसा है?
‎मेरे ख्याल से वह हरेक मानव जैसा ही है।
‎तीन, दो, एक...
‎कुछ अच्छे दिन।
‎नया साल मुबारक!
‎कुछ बुरे दिन।
‎वह ठीक हो जाएगी।
‎इस शहर में बहुत अच्छे अस्पताल हैं।
‎उसके कुछ दोस्त बने हैं।
‎तुम बहुत अच्छे बच्चे हो, जेसन। ‎बहुत अच्छे बच्चे।
‎कुछ लोगों को बर्दाश्त नहीं कर पाता।
‎मैं बार में हूँ। तुम आ गए?
‎पाँच मिनट में आ रहा हूँ!
‎वह कुछ चीज़ें, अपने आप सीख रहा है।
‎और, शायद, ज़रूरत के समय ‎मदद माँगना सीख रहा है।
‎गिटार बजाना सीखें ‎सभी उम्र के लोग
‎ऐसे कोशिश करो। उँगलियाँ इस तरफ़।
‎तुम नहीं जानती मैं कितने वक्त से ‎इसे करने की कोशिश कर रहा था।
‎हर किसी को एक शिक्षक चाहिए होता है। ‎तो, इसे दोबारा से करो।
‎वह गड़बड़ी कर रहा है, फिर कोशिश कर रहा है ‎और फिर से गड़बड़ी कर रहा है,
‎और फिर गलतियाँ कर रहा है, ‎फिर उन्हें सुधारने की कोशिश कर रहा है।
‎हर कोई ऐसा ही करता है।
‎-माइकल के नाम। ‎-माइकल के नाम।
‎तुम्हारे हिसाब से लोगों के ‎दरवाज़ा पार करने पर क्या होता है?
‎ब्रह्माण्ड की एक यही बात मैं नहीं जानती।
‎मैं भी नहीं जानती।
‎लहर समुद्र में लौट जाती है।
‎और उसके बाद समुद्र का पानी का ‎क्या करता है, अंदाज़ा लगाना मुश्किल है।
‎पर जैसा कि एक बहुत समझदार ‎रोबोट-नहीं ने कभी मुझसे कहा था,
‎ "सच्ची ख़ुशी राज़ में ही है।"
‎तुम्हें एतराज़ तो नहीं ‎अगर तुम्हारे जाने तक मैं यहाँ रुकूँ?
‎तभी जब तुम मेरी सिखाई बात कहोगी।
‎तुम्हें अस्तित्व के छोर का आख़िरी दरवाज़ा ‎पार करते देखना मुझे बुरा लगेगा,
‎पर तुम्हें यहाँ से जाते देखना ‎मुझे अच्छा लगेगा।
‎हो गया।
‎हैलो, यह गलती से मेरी इमारत में ‎पहुँच गया था। शायद यह तुम्हारा है।
‎हैलो, बहुत-बहुत शुक्रिया।
‎शायद मैं जानता हूँ कि यह क्या है।
‎अरे, यार।
‎कोयोटे जो का बाजार ‎इनाम कार्ड
‎बधाई हो - माइकल रियलमैन ‎बचत खाते में स्वागत है!
‎देखो तो इसे। बहुत-बहुत शुक्रिया!
‎हाँ, कोई बात नहीं। आराम से रहो।
‎इससे बेहतर बात कहता हूँ।
‎मेरे दोस्त, तुमसे यह बात ‎अपने दिल के पूरे प्यार
‎और ब्रह्माण्ड के पूरे ज्ञान से कह रहा हूँ।
‎मस्ती से रहो।
‎ठीक है।
‎संवाद अनुवादक संजय मल्होत्रा